Publication: Magyar Közlöny
Issue: MK-2003-128 (Year: 2003, Number: 128)
Era: 1990-2004
Section: a 29/2003. (XI. 7.) OM rendelethez
Paragraph Index: 221

6. Az ismeretek ellenõrzési rendszere 6.1. Az ismeretek ellenõrzési rendszere a tantervben elõírt kritérium jellegû követelmények teljesítésbõl, vizsgák letételébõl, csoportos és egyéni gyakorlatok elvégzésébõl, szakdolgozat elkészítésébõl és megvédésébõl, valamint a záróvizsgából tevõdik össze. A gyakorlatok értékelése három fokozatú. Az iskolai gyakorlat értékelése a hallgató által a gyakorlatokról folyamatosan vezetett dokumentáció, illetve e gyakorlatok vezetésének a kísérésével megbízott szupervizor tanár szakvéleménye alapján történik. 6.2. Kötelezõ szigorlat Legalább két komplex szigorlat letétele kötelezõ az alábbi témákból: — a tanári, gyógypedagógusi, nevelõi, szociálpedagógusi, szakoktatói feladatok pszichológiai, pedagógiai, szociológiai alapjai, összefüggései, a nevelés-oktatás tervezése, értékelése, a vezetõ tanári tevékenység területei, módszertana, — a kötelezõen választott szakági terület elméleti és szakmódszertani összefüggései. 6.3. Szakdolgozat A szakirodalom és a saját gyakorlati tapasztalatok felhasználásával a vezetõ tanári általános feladatok vagy a választott szakági terület tárgykörében írt szakdolgozat, mely bizonyítja a hallgató tárgyi ismereteit és szintetizáló készségét a téma feldolgozásában és értelmezésében; valamint bizonyítja, hogy a hallgató képes az elemzett problémára választ adni, illetve képes a konkrét szakági területének közvetítésére, hatékony megvalósítására irányuló gyakorlatvezetõi programot kidolgozni. A szakdolgozat kreditértéke: 10 kreditpont. 6.4. Záróvizsga 6.4.1. A záróvizsgára bocsátás feltétele: — az elõírt tanulmányi kötelezettségek teljesítése, — szakdolgozat elkészítése és elfogadása. 6.4.2. A záróvizsga részei: — a szakdolgozat védése; — komplex szóbeli vizsga a vezetõ tanári tevékenység általános, illetve a választott szakági terület tárgyköreibõl. 6.4.3. A záróvizsga eredménye: A záróvizsga eredményét a szakdolgozatra és a védésére, valamint a komplex szóbeli vizsga teljesítésére adott két érdemjegy átlagából számított három fokozatú minõsítés adja. (Kiválóan megfelelt: ha az átlag meghaladja a 4,00-et, megfelelt: ha ennél gyengébb, nem felelt meg: ha bármelyik részjegy elégtelen volt.) A pénzügyminiszter 25/2003. (XI. 7.) PM rendelete a Vám- és Pénzügyõrség Öltözködési Szabályzatáról

Source: https://magyarkozlony.hu/hivatalos-lapok/1703c2ed540c042c60ba9d54d2c1f53bd1b179a6/dokumentumok/8cdf071c76a00432391507425f565fe54d079b79/letoltes